Mållova

Lov om målbruk i offentleg teneste (opphevet), med kortformen mållova, regulerte bruken av bokmål og nynorsk i staten,«Mållova», ''lovdata.no og ble avløst av språkloven 1. januar 2022. Reglene gjaldt ikke for Stortinget eller dets organer, heller ikke for internt saksarbeid eller statstjenestens muntlige språk.Grepstad, Jon; Allkunne: «mållova - opphevet» i Store norske leksikon på snl.no. Hentet 29. januar 2025 fra 

Loven trådte i kraft 1. januar 1981 og avløste målloven fra 1930, som ble vedtatt av Stortinget som en stadfestelse av likestillingsvedtaket fra 1885, og sikret nynorskens juridiske grunnlag ved å vedta at alle statsansatte født etter 1. januar 1905, skulle beherske både bokmål og nynorsk. Ernst Håkon Jahr «Språkutviklingen etter 1814», Vårt eget språk, bind 1 (s. 111), Aschehoug, ISBN 82-03-15108-6 

Loven og forskriftene til loven rettledet om likestillingen mellom bokmål og nynorsk i alle statlige organer, fylkeskommuner og kommuner, bruk av nynorsk og bokmål i statsorganer, retten for kommunene og fylkeskommunene til å kreve skriv fra statsorganer på bokmål eller nynorsk, og veiledning om privatpersoners og private instansers rett til å få brev, eksamensoppgaver, skjemaer og så videre fra statsorganer på sin egen målform.

Kultur- og kirkedepartementet administrerte loven, førte tilsyn med målbruken i departementene og fulgte opp klagesaker. Språkrådet førte tilsyn med statsorganer under departementsnivå, informerte om loven og fulgte opp klagesaker.

Loven manglet forskrifter om sanksjoner ved grove brudd på reglene. Både det tidligere Norsk språkråd og det nåværende Språkrådet pekte på at det var behov for sanksjoner.

 Referanser 

 Eksterne lenker 


Kategori:Norske lover
Kategori:Språk i Norge
Kategori:Lover av 1981